stanford-oval/wikipedia huggingface dataset:
Shin Megami Tensei: Persona 3
Pelaaminen

Persona 3 yhdistää toisiinsa sekä perinteisen roolipelin että simulaatiopelin elementtejä. Siinä seurataan protagonistin elämää päivä kerrallaan, kun hän menee kouluun ja muodostaa ystävyyssuhteita muiden ihmisten kanssa. Päivä voi jakautua kolmeen osaan: "aamu", "koulun jälkeen" (vapaapäivinä "päiväsaika") ja "ilta". Tietyt aktiviteetit ovat saatavilla vain tiettyinä päivinä ja tiettyyn aikaan päivästä. Vapaa-aikaa voi käyttää joko kerhoissa, elokuvissa käyntiin, ravintolassa syömiseen tai viettämään aikaa toisen ihmisen kanssa vahvistaakseen sosiaalista linkkiä (Social Link).
Sosiaaliset linkit ovat pelisarjan uusi ominaisuus. Ne ovat ystävyyssiteitä, jotka protagonisti muodostaa muiden ihmisten kanssa. Jokainen sosiaalinen linkki edustaa yhtä Tarot-korteissa esiintyneestä isosta arkanasta (Major Arcana), joihin myös kaikki pelin persoonat luokitellaan. Jokainen sosiaalinen linkki alkaa tasolta 1, kun se muodostetaan, ja maksimitaso on 10. Kullakin linkillä on erillinen kertomus sitä edustavan henkilön henkilökohtaisista ongelmista ja niiden ratkaisemisesta. Mutta tietyissä kohtauksissa on tehtävä oikeita valintoja tai linkki voi muuttua käänteiseksi (Reverse) tai pahimmassa tapauksessa tulla pysyvästi murtuneeksi (Broken).
Protagonistilla on kolme sosiaalista attribuuttia: akateemisuus (Academics), viehätysvoima (Charm) ja rohkeus (Courage). Tietyt aktiviteetit kohottavat niiden arvoja ja joidenkin niistä on oltava tietyllä tasolla joidenkin sosiaalisten linkkien muodostamiseksi.
Paikka, jossa protagonisti ja muut persoonankäyttäjät pääsevät taistelemaan, on Tartaros (Tartarus), 264-kerroksinen torni, joka ilmestyy vain "pimeän tunnin" (Dark Hour) ajaksi. Protagonisti voi illalla mennä sinne taistelemaan vihollisina toimivia varjoja (Shadows) vastaan ja vahvistaakseen persooniaan. Jokainen Tartaroksen kerros muodostuu täysin satunnaisen muotoiseksi jokaisella käyntikerralla. Tietyissä kerroksilla on minipomovastuksia, jotka pitää voittaa jatkaakseen ylempiin kerroksiin. Jotkut kerrokset aukeavat vasta pelin tarinan etenemisen mukaan. Mennessään portaiden kautta ylempiin kerroksiin pelaaja ei pääse enää edellisen kerrokseen, mutta siirtyä muihin osiin Tartarosta tai jopa takaisin sisäänkäynnille joistain kerroksista löytyvien teleporttien kautta. Jokainen taistelu kuitenkin heikentää protagonistin tai muiden ryhmän jäsenten kuntoa. Jos joku hahmoista tulee väsyneeksi tai sairaaksi, hänen on päästävä Tartaroksen ulkopuolelle toipumaan. Pelin varsinaiset pomotaistelut sijoittuvat suurimmalta osin Tartaroksen ulkopuolelle ja tapahtuvat täydenkuun aikaan.
Pelaaminen > Kamppailu

Edellisten pelien tapaan jokainen toiminta perustuu vuoroilla tehtyihin siirtoihin. Alkuperäisessä sekä FES-versiossa pelaaja voi valita itse suoraan vain protagonistin liikkeet. Muiden ryhmän hahmojen liikkeet määräytyvät Tactics-valikossa olevien asetusten mukaan. Jokainen hahmo voi joko hyökätä kantamallaan aseella, käyttää yhtä persoonansa kyvyistä tai käyttää jotain mukanaan kantavista esineistä. Kukin hahmoista kutsuu oman persoonansa ampumalla itseään päähän herättimellä (Evoker), pistoolin muotoisella laitteella. Joillakin vihollisilla on heikkoudet ja jos protagonisti tai muut hahmot onnistuvat lyömään alas (Knock Down) kaikki viholliset, protagonisti voi valita tekevätkö kaikki hahmot hyökkäyksen kerralla (All-Out-Attack). Toisinaan vihollisen kukistumisen jälkeen ilmestyy tietty määrä Tarot-kortteja, joista pitää valita sekoitettuna yksi. Joistakin saa kerättyä uusia persoonia ja pienten arkanoiden (Minor Arcana) korteista saa joko uusia aseita, ylimääräisiä kokemuspisteitä, rahaa tai parantaa terveyspisteitä.
Pelaaminen > Persoonat

Jokainen SEESin jäsen kykenee käyttämään persoonaa (Persona). Jokaisella persoonalla on heikkoudet ja vahvuudet sekä oma eri järjestelmänsä oppia tiettyjä kykyjä. Jokaisen taistelun aikana viimeisin käytetty persoona saa lisää kokemuspisteitä ja voi nousta tason ylemmäksi. Protagonisti on ainut, joka voi käyttää vuorotellen eri persoonia vaihtaen sen kerran vuoron aikana. Tämän vuoksi protagonisti on ainut, jonka käyttämiä kykyjä ei ole rajoitettu. Mutta protagonisti voi kantaa mukanaan vain rajatun määrän persoonia. Mutta voidakseen käyttää vanhoja persooniaan myöhemmin uudestaan hän voi rekisteröidä tai ostaa niitä takaisin Samettihuoneessa Persona Compendiumista. Sosiaalisten linkkien merkitys protagonistin persoonien kanssa on seuraavanlainen: kun pelaaja käy Samettihuoneessa (Velvet Room) ja yhdistää toisiinsa kaksi tai useampaa persoonaa, niistä syntynyt persoona saa ylimääräisiä kokemuspisteitä sen edustaman arkanan sosiaalisen linkin arvon mukaan. Luodakseen tiettyjä persoonia oman kokemustason tai tietyn sosiaalisen linkin tason on oltava joko tietyn suuruinen tai tiettyjen sivutehtävien on oltava suoritettuja.
Juoni > The Answer

Tämä tarina sisältyy vain Persona 3 FESiin. Siinä pelattavana hahmona toimii Aigis.
Kuukausi pelin tapahtumien jälkeen paljastuu, että protagonisti oli kuollut päivä nukahtamisensa jälkeen. Yhtäkkiä aika pysähtyy ja 31. maaliskuuta 2010 alkaa koko ajan uudestaan. SEESin jäsenet tapaavat androidin nimeltä Metis, joka kutsuu Aigista sisarekseen. Lisäksi Aigiksen persoona, Athene, muuttuu Orfeukseksi ja hän saa käyttöönsä protagonistille kuuluneen Villikortti-kyvyn.
Syyksi saman päivän toistumiseen paljastuu Ajan syvänne (Abyss of Time). Tutkiessaan sitä kukin SEESin jäsenistä saa tietää syynsä persoonansa heräämiseen sekä siihen miksi Aigis peri protagonistin voiman. He saavat käsiinsä kahdeksan avainta, joiden yhdistymisellä he voisivat tuhota Ajan syvänteen tai palata hetkeen, jolloin Nyks sinetöitiin, jotta protagonistin kuolema voitaisiin estää. He eivät pääse yksimielisyyteen, joten he taistelevat niistä.
Aigiksen saatua avaimet käsiinsä, hän matkustaa ensin menneisyyteen tietääkseen syyn protagonistin kuolemaan. Protagonisti oli tehnyt itse itsestään Suuren Sinetin. Metis paljastaa, ettei Nyks suinkaan ole pahantahtoinen ja että Sinetin todellinen tehtävä on estää tätä joutumasta kosketuksiin ihmisissä elävän julmuuden ja epätoivon kanssa, joka oli ruumiillistunut hirviöksi nimeltä Erebos (Erebus).
SEES voittaa Ereboksen, mutta sen lopulliseksi tuhoamiseksi sekä protagonistin vapauttamiseksi Sinetistä ihmiskunnan pitäisi lakata toivomasta kuolemaa. Käytettyään avaimia lopettamaan saman päivän toistumisen, he kaikki saapuvat Samettihuoneeseen. Siellä Aigis tajuaa, että Metis oli hänestä irtautuneen tunteellisuuden ruumiillistuma. Protagonistin kuolema oli saanut hänet toivomaan koneeksi palautumista. Metis yhdistyy takaisin Aigikseen, minkä jälkeen Ajan syvänne katoaa ja huhtikuun ensimmäinen päivä alkaa. SEESin jäsenet lähtevät asuntolastaan ja Aigis päättää laboratorioon palaamisen sijaan jatkaa koulunkäyntiä, jonka hän oli viime syksynä aloittanut.
Äänirooleissa

Huom. listassa on vain osa hahmoista.
Äänirooleissa > Alkuperäiset

| 0 | 1 | 2 |
| --- | --- | --- |
|  Akira Ishida  | … |  protagonisti, Faros/Ryoji Mochizuki/Nyksin avatar, sivuäänet   |
|  Megumi Toyoguchi  | … |  Yukari Takeba   |
|  Kōsuke Toriumi  | … |  Junpei Iori, sivuäänet   |
|  Hikaru Midorikawa  | … |  Akihiko Sanada   |
|  Rie Tanaka  | … |  Mitsuru Kirijo   |
|  Mamiko Noto  | … |  Fuuka Yamagishi   |
|  Maaya Sakamoto  | … |  Aigis   |
|  Megumi Ogata  | … |  Ken Amada   |
|  Kazuya Nakai  | … |  Shinjiro Aragaki   |
|  Chiwa Saitō  | … |  Metis (FES)   |
|  Isamu Tanonaka  | … |  Igor   |
|  Miyuki Sawashiro  | … |  Elizabeth, Chidori Yoshino   |
|  Hideyuki Hori  | … |  Shuji Ikutsuki   |
|  Nobutoshi Canna  | … |  Takaya Sakaki   |
|  Masaya Onosaka  | … |  Jin Shirato   |
|  Yuka Komatsu  | … |  Isako Toriumi, Natsuki Moriyama   |
|  Hirofumi Tanaka  | … |  konstaapeli Kurosawa   |
|  Kōji Totani  | … |  Takeharu Kirijo (alkuperäinen)   |
|  Yasunori Masutani  | … |  Takeharu Kirijo (FES ja Portable)   |
|  Masashi Hamano  | … |  Eiichiro Takeba, sivuäänet   |
|  Marina Inoue  | … |  naispuolinen protagonisti (Portable)   |
|  Junichi Suwabe  | … |  Theodore (Portable)   |
|  Sayaka Ohara  | … |  Margaret (Portable)   |
|  Hiroshi Okamoto  | … |  sivuäänet   |
|  Masumi Kageyama  | … |  sivuäänet   |
|  Miyuki Kawasyo  | … |  sivuäänet   |
|  Hirohumi Tanaka  | … |  sivuäänet   |
|  Ryōhei Nakao  | … |  sivuäänet   |
|  Mari Yoshikura  | … |  sivuäänet   |
Äänirooleissa > Englanninkieliset

| 0 | 1 | 2 |
| --- | --- | --- |
|  Yuri Lowenthal  | … |  protagonisti, Faros/Ryoji Mochizuki/Nyksin avatar, sivuäänet   |
|  Michelle Ruff  | … |  Yukari Takeba   |
|  Vic Mignogna  | … |  Junpei Iori, sivuäänet   |
|  Liam O’Brien  | … |  Akihiko Sanada, Eiichiro Takeba, sivuäänet   |
|  Tara Platt  | … |  Mitsuru Kirijo, Elizabeth   |
|  Karen Strassman  | … |  Aigis, Natsuki Moriyama, sivuäänet   |
|  Grant George  | … |  Shinjiro Aragaki, Jin Shirato, konstaapeli Kurosawa, sivuäänet   |
|  Stephanie Sheh  | … |  Metis (FES)   |
|  Dan Woren  | … |  Igor, Shuji Ikutsuki, herra Ekoda, sivuäänet   |
|  Derek Stephen Prince  | … |  Takaya Sakaki, Takeharu Kirijo, Gekkoukanin rehtori, sivuäänet   |
|  Valerie Arem  | … |  Isako Toriumi, sivuäänet   |
|  Laura Bailey  | … |  naispuolinen protagonisti (Portable)   |
|  Travis Willingham  | … |  Theodore (Portable)   |
|  Michelle Ann Dunphy  | … |  Margaret (Portable)   |
Shamrock Rovers FC

Shamrock Rovers Football Club (iiriksi Cumann Peile Ruagairí na Seamróige) on jalkapalloseura Dublinin kaupungista Irlannista. Joukkue pelaa Irlannin valioliigassa, korkeimmalla sarjatasolla.
Shamrock Rovers on Irlannin menestynein jalkapalloseura: se on voittanut 17 kertaa Irlannin mestaruuden ja 25 kertaa Irlannin cupin.
Aiheesta muualla

Seuran kotisivut (englanniksi)
Signaaligeneraattori

Leader Instrumentsin signaaligeneraattori mallia LSG-15
Signaaligeneraattori eli funktiogeneraattori on elektroninen laite, jolla voidaan tuottaa sähkösignaalia. Yleensä signaaligeneraattorista voidaan säätää tuotettavan signaalin amplitudia, tasakomponenttia ja taajuutta. Laitteen luoma signaali voi olla sini-, kantti- tai kolmioaaltoa. Signaalia voidaan signaaligeneraattorista riippuen myös moduloida tai tahdistaa käyttäen ulkoista kanavaa.
Aiheesta muualla

Kuvia tai muita tiedostoja aiheesta Signaaligeneraattori Wikimedia Commonsissa
Johann Balmer

| Johann Balmer |
| --- | --- |

Henkilötiedot
Syntynyt: 1. toukokuuta 1825 Lausen, Basel-Landschaft, Sveitsi
Kuollut: 12. maaliskuuta 1898 (72 vuotta) Basel, Sveitsi
Koulutus ja ura
Tutkinnot:  Karlsruhen yliopisto  Berliinin yliopisto  Baselin yliopisto
Tutkimusalue:  matematiikka, fysiikka
Tunnetut työt:  Balmerin yhtälö spektriviivojen laskemiseen
Johann Jakob Balmer (1. toukokuuta 1825 Lausen, Basel-Landschaft, Sveitsi – 12. maaliskuuta 1898 Basel, Sveitsi) oli sveitsiläinen matemaatikko, joka tunnetaan erityisesti yhtälöstä, jolla pystytään laskemaan spektriviivoja.
Elämä

Johann Balmer syntyi Lausenissa 1825. Hän oli Johann Jakob ja Elizabeth Rolle Balmerin ensimmäinen lapsi. Hän aloitti koulunsa Liestalissa ja kävi lukion Baselissa. Balmer oli erityisen hyvä matematiikassa ja meni opiskelemaan sitä Karlsruhen yliopistoon. Sieltä hän jatkoi Berliinin yliopistoon ja tohtoriksi hän väitteli 1849 Baselin yliopistosta.
Balmer eli valmistuttuaan loppuikänsä Baselissa ja opetti matematiikkaa paikallisessa tyttökoulussa. Hän opetti myös geometriaa Baselin yliopistossa vuosina 1865–1890.
Balmer meni vuonna 1868 naimisiin Christine Pauline Rinckin kanssa. Vaikka Balmer oli tuolloin jo 43-vuotias, hän sai vaimonsa kanssa kuusi lasta.
Balmerin yhtälö

Vaikka Balmer olikin matemaatikko, hänen tunnetuin työnsä liittyi spektriviivojen laskemiseen. Hän julkaisi aiheesta kaksi tutkimusta, ensimmäisen vuonna 1885 ja toisen vuonna 1897. Geometria oli Balmerin kiinnostuksen kohde käytännössä koko hänen uransa ajan, hän ei siltä alalta julkaissut ainuttakaan merkittävää tutkimusta. Vuoden 1885 tutkimuksessaan Balmer keskittyi vetyatomin spektriviivoihin, mutta toisessa tutkimuksessaan hän laajensi samaa konseptia muihin alkuaineisiin, kuten heliumiin ja litiumiin.
Balmer esitti vetyatomin spektriviivojen toteuttavan kaavaa:
missä n = 2, h = 3654,6 · 10-8 cm. Yhtälö toteutui tarkasti, kun m oli 3, 4, 5 tai 6. Balmer sijoitti m:n arvoksi 7 ja ennusti sillä tulevan viivan arvon, minkä hänen Baselin yliopistossa työskennellyt kollega vahvisti oikeaksi.
Balmer ei ollut fyysikko eikä siksi antanut kaavan toimivuudelle selitystä. Tuohon aikaan ei kukaan muukaan vielä ymmärtänyt, miksi kaava toimi. Ilmiö pystyttiin selittämään vasta 1913, kun Niels Bohr julkaisi ensimmäisen atomimallinsa.
Balmerin yhtälön todettiin myöhemmin olevan vain erikoistapaus Johannes Rydbergin kehittämästä Rydbergin yhtälöstä.
Aiheesta muualla

Kuvia tai muita tiedostoja aiheesta Johann Balmer Wikimedia Commonsissa
John W. Campbell

| John W>  Campbell |
| --- | --- |

Henkilötiedot
Syntynyt: 8. kesäkuuta 1910 Newark, New Jersey, Yhdysvallat
Kuollut: 11. heinäkuuta 1971 Mountainside, New Jersey
Kansalaisuus:  Yhdysvallat
Kirjailija
Salanimi: Don A. Stuart
Tyylilajit:  tieteiskirjallisuus
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
John Wood Campbell, salanimi Don A. Stuart (8. kesäkuuta 1910 Newark, New Jersey – 11. heinäkuuta 1971 Mountainside, New Jersey) oli yhdysvaltalainen tieteiskirjailija, jota pidetään nykyaikaisen tieteiskirjallisuuden isänä. Hän toimi Astounding Stories -lehden (nykyisin Analog Science Fiction and Fact) päätoimittajana 1930-luvun lopulta kuolemaansa saakka.
Campbellin sanotaan vaikuttaneen tieteiskirjallisuuden kulta-aikana tieteiskirjallisuuden kehittymiseen. Aikaisempien alipalkattujen pulp-kirjoittajien tieteellinen asiantuntemus oli heikkoa, ja he painottivat seikkailua. Campbell itse oli opiskellut MIT:ssä, ja hänen ansiostaan tilanne muuttui.
Campbellin teoksiin kuuluu muun muassa salanimellä Don A. Stuart julkaistu pienoisromaani Who Goes There?, jonka pohjalta on tehty kolme elokuvaa. Ensimmäinen elokuvaversio valmistui vuonna 1951 nimellä ’Se’ toisesta maailmasta, toinen 1982 nimellä The Thing – ”se” jostakin ja sille esiosa The Thing vuonna 2011.
Campbellin mukaan on nimetty kaksi palkintoa: John W. Campbellin muistopalkinto ja John W. Campbell -palkinto parhaalle uudelle kirjailijalle.
Jälkimmäinen palkinto on nimetty uudelleen Astounding-lehden mukaan johtuen Campbellin mielipidekirjoituksista.
Aiheesta muualla

John W. Campbell Internet Speculative Fiction Database -sivustolla (englanniksi)
Scissor Sisters

| Scissor Sisters |
| --- | --- |
 Scissor Sisters esiintymässä Portugalissa vuonna 2007.
Tiedot
Toiminnassa:  2001–
Tyylilaji:  glam rock, poprock, electroclash
Kotipaikka:   New York, Yhdysvallat
Laulukieli:  englanti
Jäsenet:  Jake Shears, laulu   Babydaddy, basso, koskettimet   Ana Matronic, laulu   Del Marquis, kitara  
Levy-yhtiö:  Polydor Records, 2004–   Universal Records, 2004–  
Aiheesta muualla
Kotisivut
Infobox OKNimi-testi OK: 
Scissor Sisters on viisijäseninen yhdysvaltalainen glam rock-pop -yhtye, joka on ottanut vaikutteita New Yorkin homokulttuurista. Yhtye on ottanut nimensä naisten keskenään käyttämästä seksiasennosta. Yhtyeen perustivat laulusolisti Jake Shears (oikealta nimeltään Jason Sellards), Ana Matronic (Ana Lynch) ja kosketinsoittaja-basisti Babydaddy (Scott Hoffman) vuonna 2001.
Scissor Sisters ei ole tehnyt varsinaista läpimurtoa kotimaassaan, mutta on noussut Britanniassa yhdeksi 2000-luvun myydyimmistä pop-ilmiöistä.
Kokoonpano

Jake Shears (oik. Jason Sellards)
Babydaddy (oik. Scott Hoffman)
Ana Matronic (oik. Ana Lynch)
Del Marquis (oik. Derek Gruen)
"JJ" Garden, konserttien pianisti-kitaristi
Diskografia > Studioalbumit

Scissor Sisters (2004)
Ta-Dah (2006)
Night Work (2010)
Magic Hour (2012)
Diskografia > Demoalbumit

Demo Album (2003)
K-Mart Disco (2007)
Diskografia > Remix-albumit

Remixed! (2004)
Diskografia > Singlet

Laura (2003)
Comfortably Numb (2004)
Take Your Mama (2004)
Laura (uudelleenjulkaisu, 2004)
Mary (2004)
Filthy/Gorgeous (2005)
I Don't Feel Like Dancin'' (2006)
Land of a Thousand Words (2006)
She's My Man (2007)
Kiss You Off (2007)
Fire With Fire (2010)
Any Which Way (2010)
Invisible Light (2010)
Shady Love (feat. Krystal Pepsy) (2012)
Only The Horses (feat. Calvin Harris) (2012)
Baby Come Home (2012)
Let's Have a Kiki (2012)
Diskografia > DVDt

We Are Scissor Sisters... And So Are You (2004)
Live 8  (2005)
Hurrah! A Year of Ta-Dah! (2007)
Aiheesta muualla

Scissor Sistersin kotisivut
Joe Erskine

| Joe Erskine> Henkilötiedot |
| --- | --- |
Syntynyt: Cardiff
Kansalaisuus:  Iso-Britannia
Nyrkkeilijä
Painoluokka:  Raskassarja
Ammattilaistilastot
Ottelut:  54
Voitot:  45
– tyrmäysvoitot:  13
Tappiot:  8
Ratkaisemattomat:  1
Joseph "Joe" Erskine (26. tammikuuta 1934 – 2. helmikuuta 1990) oli walesilainen raskaansarjan nyrkkeilijä Cardiffin kaupungin Butetownin alueelta. Hänen valmentajanaan toimi Archie Rule. Hän piti hallussaan Ison-Britannian raskaansarjan mestaruutta elokuusta 1956 kesäkuuhun 1958. Kaikkiaan hän voitti 54 ottelustaan 45, hävisi kahdeksan ja otteli kerran ratkaisemattoman.
Erskine oli raskaansarjan nyrkkeilijäksi lyhyt. Hän oli kuitenkin teknisesti erittäin taitava, ja hänen iskunsa olivat kovia. Hän oli amatöörinyrkkeilyn mestari, Inter-Services Champion ja Britannian armeijan mestari vuonna 1953. Hän siirtyi ammattilaiseksi vuonna 1954.
Erskine otteli 15. joulukuuta 1955 Harringay Arenalla Henry Cooperia vastaan pääsystä ottelemaan Britannian raskaan sarjan mestaruudesta. Hän voitti kymmeneräisen ottelun pistein. Elokuussa 1956 Erskine voitti Britannian raskaan sarjan mestaruuden, joka oli jäänyt avoimeksi Don Cockellin lopetettua uransa. Erskine voitti Johnny Williamsin pisteillä 15-eräisessä kamppailussa Maindy Stadiumilla. Syyskuussa 1957 hän voitti Brittiläisen imperiumin mestaruuden kukistamalla jälleen Henry Cooperin. Mestaruuttaan hän puolusti onnistuneesti pistevoitolla jamaikalaissyntyistä Joe Bygravesia vastaan 25. marraskuuta 1957.
Erskine otteli Euroopan raskaansarjan mestaruudesta Ingemar Johanssonia vastaan 21. helmikuuta 1958 Göteborgissa, Ruotsissa ja hävisi teknisellä tyrmäyksellä 13. erässä. Hän puolusti molempia mestaruuksiaan Brian Londonia vastaan 3. kesäkuuta 1958 mutta tuli tyrmätyksi kahdeksannessa erässä.
Erskine voitti 24. helmikuuta 1959 yhdysvaltalaisen Willie Pastranon pisteillä kymmeneräisessä ottelussa Wembleyllä. Hän otteli 24. kesäkuuta 1959 Dick Richardsonia vastaan Coney Beach Arenalla, Porthcawlissa, Walesissa ja voitti kymmeneräisen kamppailun pisteillä. Hän otteli Britannian ja Brittiläisen imperiumin mestaruuksista Henry Cooperia vastaan marraskuussa 1959, maaliskuussa 1961 ja huhtikuussa 1962 mutta hävisi jokaisen kohtaamisen.
Erskine matkusti lokakuussa 1961 Torontoon Kanadaan nyrkkeilemään George Chuvaloa vastaan osoittaakseen valmiuttaan otella maailmanmestaruudesta Floyd Pattersonia vastaan. Ottelu päättyi Chuvalon hylkäämiseen jo viidennessä erässä. Jälkikäteen Erskine väitti, että häntä puskettiin kahdeksan kertaa ottelun aikana.
Erskine otteli 13. lokakuuta 1963 saksalaista Karl Mildenbergeria vastaan Dortmundissa ja hävisi kymmeneräisen kohtaamisen pistein. Vuoden 1964 maaliskuussa Erskine nyrkkeili Jack Bodellia vastaan ja voitti hänet pistein.
Erskine kävi viimeisen ottelunsa Billy Walkeria vastaan lokakuun 27. päivänä 1964 Empire Poolissa, Wembleyllä. Hän hävisi kymmeneräisen ottelun pistein.
Serbia kesäolympialaisissa 2020

Serbia osallistunee Tokion kesäolympialaisiin 2020.
Mitalistit

Ei mitalisteja
Joukkue > Ammunta

Serbia on varmistanut kuusi paikkaa viiteen eri ammuntakilpailuun.
| Urheilija | Laji | Peruskilpailu> Tulos | Peruskilpailu> Sijoitus | Loppukilpailu> Tulos | Loppukilpailu> Sijoitus |
| --- | --- | --- | --- | --- | --- |
|  | Miesten 10 m ilmapistooli |  |  |  |  |
|  | Miesten 50 m kiväärin asentokilpailu |  |  |  |  |
|  | Naisten 10 m ilmapistooli |  |  |  |  |
|  | Naisten 10 m ilmapistooli |  |  |  |  |
|  | Naisten 10 m ilmakivääri |  |  |  |  |
|  | Naisten 50 m kiväärin asentokilpailu |  |  |  |  |
Joukkue > Koripallo

Serbia oli naisten karsintaturnauksen A-lohkon toinen, joka takasi paikan olympialaisiin. Miehissä se on varmistanut paikan 3x3 turnaukseen
Joukkue > Lentopallo

Serbia eteni naisten turnaukseen voitettuaan oman lohkonsa kansainvälisessä karsintaturnauksessa.
Joukkue > Melonta

Serbia on varmistanut kolme paikkaa ratamelontaan.
| Urheilija | Laji | Alkuerät> Aika | Alkuerät> Sija | Välierät> Aika | Välierät> Sija | Loppukilpailut> Aika | Loppukilpailut> Sija |
| --- | --- | --- | --- | --- | --- | --- | --- |
|  | Miesten K-1 200 m |  |  |  |  |  |  |
|  | Naisten K-1 200 m |  |  |  |  |  |  |
|  | Naisten K-1 500 m |  |  |  |  |  |  |
Joukkue > Paini

Painiin Serbia on varmistanut neljä paikkaa, jotka kaikki on miesten kilpailuihin. Paikoista kolme on kreikkalais-roomalaiseen painiin ja yksi vapaapainiin.
| Urheilija> Urheilija.Kreikkalais-roomalainen paini | Painoluokka> Painoluokka.Kreikkalais-roomalainen paini | Tasauskierros> Vastustaja Tulos.Kreikkalais-roomalainen paini | 1>  kierros.Vastustaja Tulos.Kreikkalais-roomalainen paini | Puolivälierät> Vastustaja Tulos.Kreikkalais-roomalainen paini | Välierät> Vastustaja Tulos.Kreikkalais-roomalainen paini | 1>  keräilyottelu.Vastustaja Tulos.Kreikkalais-roomalainen paini | 2>  keräilyottelu.Vastustaja Tulos.Kreikkalais-roomalainen paini | Loppuottelu> Vastustaja Tulos.Kreikkalais-roomalainen paini | Sijoitus> Sijoitus.Kreikkalais-roomalainen paini |
| --- | --- | --- | --- | --- | --- | --- | --- | --- | --- |
|  | 67 kg | – |  |  |  |  |  |  |  |
|  | 87 kg | – |  |  |  |  |  |  |  |
|  | 97 kg | – |  |  |  |  |  |  |  |
Vapaapaini
|  | Miesten 57 kg | – |  |  |  |  |  |  |  |
Joukkue > Pöytätennis

Serbia varmisti paikan miesten nelinpeliin ITTF:n karsintaturnauksessa. Tämä takaa samalla kaksi paikkaa kaksinpeliin.
| Urheilija | Laji | 1>  kierros.Vastustaja Tulos | 2>  kierros.Vastustaja Tulos | 3>  kierros.Vastustaja Tulos | Neljännesvälierät> Vastustaja Tulos | Puolivälierät> Vastustaja Tulos | Välierät> Vastustaja Tulos | Mitaliottelu> Vastustaja Tulos | Sijoitus |
| --- | --- | --- | --- | --- | --- | --- | --- | --- | --- |
|  | Miesten nelinpeli |  |  |  |  |  |  |  |  |
|  | Miesten kaksinpeli |  |  |  |  |  |  |  |  |
|  | Miesten kaksinpeli |  |  |  |  |  |  |  |  |
Joukkue > Soutu

Serbialla on paikat miesten perämiehettömään kaksikkoon ja naisten yksikköön.
| Urheilija(t) | Laji | Alkuerät> Aika | Alkuerät> Sijoitus | Keräilyerät> Aika | Keräilyerät> Sijoitus | Puolivälierät> Aika | Puolivälierät> Sijoitus | Välierät> Aika | Välierät> Sijoitus | Loppukilpailu> Aika | Loppukilpailu> Sijoitus | Sijoitus |
| --- | --- | --- | --- | --- | --- | --- | --- | --- | --- | --- | --- | --- |
|  | Miesten perämiehetön kaksikko |  |  |  |  |  |  |  |  |  |  |  |
|  | Naisten yksikkö |  |  |  |  |  |  |  |  |  |  |  |
Joukkue > Taekwondo

Serbialaiset taekwondoinit ovat varmistaneet kaksi paikkaa naisten kilpailuihin.
| Urheilija | Painoluokka | 1>  kierros.Vastustaja Tulos | Puolivälierät> Vastustaja Tulos | Välierät> Vastustaja Tulos | Keräilyottelu> Vastustaja Tulos | Pronssiottelu> Vastustaja Tulos | Loppuottelu> Vastustaja Tulos | Sijoitus |
| --- | --- | --- | --- | --- | --- | --- | --- | --- |
| Tijana Bogdanović | Naisten 49 kg |  |  |  |  |  |  |  |
| Milica Mandić | Naisten yli 67 kg |  |  |  |  |  |  |  |